მოგესალმებით, რადიო თავისუფლება ამზადებს სტატიას ბაგა-ბაღების კვების ტენდერის შესახებ (DET230024464)

აღნიშნულ ტენდერთან დაკავშირებით დავების საბჭოს მიერ განხილულია 4 საჩივარი. მიღებული გადაწყვეტილებებიდან გამომდინარე გვაქვს რამდენიმე შეკითხვა.

1. დავების საბჭოს 2024 წლის 16 თებერვლის გადაწყვეტილებაში აღნიშნულია, რომ 2024 წლის 5 იანვარს ბაღების სააგენტოს წერილით მიმართა შპს ჯი-პიპ-პი-ს ს ხელმძღვანელმა და შეატყობინა, რომ აღნიშნულ ტენდერში ვერ შეძლებდა შპს კვებასთვის ქათმის ხორცის მიწოდებას, და მისი კომპანია შპს კვებას მხოლოდ მარჯვენა სანაპიროს ბაღებისთვის ხორცის მიწოდებას დათანხმდა, მარცხენა სანაპიროსთვის კი ვერ მოახერხებდა.   
   საბჭოს ამ გადაწყვეტილებაში არსებული ინფორმაციით თქვენ მოახდინეთ აღნიშნული წერილის მიჩქმალვა, არ გასაჯაროება და მიუხედავად ასეთი წერილის არსებობისა, 30 იანვარს გამარჯვებულად გამოაცხადეთ შპს კვება.  
   **როგორია ამ საკითხზე ბაღების სააგენტოს პოზიცია?**
2. საბჭოს 2024 წლის 16 თებერვლის გადაწყვეტილებაში სააგენტოს სატენდერო კომისიის ქმედებები მიჩნეულია კანონთან შეუსაბამოდ: *(ყოველივე ზემოხსენებულიდან გამომდინარე, საბჭო აღნიშნავს, რომ ა(ა)იპ „თბილისის საბავშვო ბაგაბაღების მართვის სააგენტოს“ სატენდერო კომისიის 2024 წლის 30 იანვრის სხდომის №3 ოქმით მიღებული გადაწყვეტილება, 2024 წლის 4 იანვრის სხდომის №2 ოქმის ძალაში დატოვებასთან და შპს „კვებას“ გამარჯვებულად გამოვლენასთან დაკავშირებით, არ შეესაბამება სახელმწიფო შესყიდვების მარეგულირებელ კანონმდებლობას”.*  
   **როგორია ამ საკითხზე სააგენტოს პოზიცია?**
3. 2024 წლის 16 თებერვლის გადაწყვეტილებაში  დავების საბჭო წერს: *ყოველივე ზემოაღნიშნულიდან გამომდინარე, საბჭო მიიჩნევს, რომ ა(ა)იპ „თბილისის საბავშვო ბაგაბაღების მართვის სააგენტოს“ სატენდერო კომისიამ დეტალურად უნდა იმსჯელოს, სახეზეა თუ არა შპს „კვებას“ მხრიდან სახელმწიფო შესყიდვის შესახებ ხელშეკრულების დადების უფლების მოპოვების მიზნით არაკეთილსინდისიერი ქმედების ჩადენის ფაქტი, რის საფუძველზე და მხოლოდ ამის გათვალისწინებით მიიღოს შესაბამისი გადაწყვეტილება.”* სააგენტომ არ შეასრულა ეს მოწოდება და ტენდერი შეწყვიტა, **გთხოვთ გვიპასუხოთ რატომ?**  
   **ხომ არ ჰქონდა ადგილი შპს კვების სასარგებლოდ ლობირებას?**  
   **ხომ არ მოხდა თქვენს მიერ ტენდერის შეწყვეტით შპს კვებასთვის შესაძლო დისკვალიფიკაციის თავიდან არიდება?**

წინასწარ გიხდით მადლობას

პატივისცემით, გიორგი მგელაძე

“რადიო თავისუფლების” ჟურნალისტი